KOMISSION ASETUS (ETY) N:o 1596/79,
annettu 26 päivänä heinäkuuta 1979,
omenoita ja päärynöitä koskevasta ennalta ehkäisevästä markkinoilta vetämisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1301/79(), ja erityisesti sen 15 a artiklan 2 kohdan,
sekä katsoo, että
asetuksen (ETY) N:o 1035/72 15 a artiklaa noudattaen voidaan päättää, että jäsenvaltiot voivat antaa tuottajajärjestöille luvan vetää markkinointivuoden ensimmäisten kuukausien aikana markkinoilta osan alimman laatuluokan omenista ja päärynöistä, jos asetuksen (ETY) N:o 1035/72 17 artiklassa tarkoitetut hinnat pysyvät tiettynä määriteltynä aikana ostohinnan ja 80 % perushinnasta olevan hinnan välillä ja jos markkinatilanteesta ja erityisesti sadon suuruudesta käy ilmi markkinoiden romahtamisen ja kyseisten tuotteiden merkittävien markkinoilta vetämisen vaara,
ennalta ehkäiseviin markkinoilta vetämisiin ei saisi antaa lupaa, ellei tuotannon arvioida olevan suurempi kuin mitä markkinoiden katsotaan voivan käyttää,
edellä tarkoitetun ajan on oltava sellainen, etteivät tilapäiset hinnan alenemiset johda ennaltaehkäiseviin markkinoiltavetämisiin ja ettei markkinoilta vetämiseen anneta lupaan liian myöhään,
ennalta ehkäiseviä markkinoilta vetämisiä ei saa toteuttaa enempää kuin mikä on tarpeen tarjonnan vakiinnuttamiseksi,
markkinoilta vetämistä olisi sovellettava ensisijaisesti niihin tuotteisiin, joista on yleisimmin ylijäämää ja joista on vaikea päästä muuten niiden luonteen vuoksi eroon,
tuottajajärjestöjen olisi ilmoitettava jäsenvaltioille ennalta ne tuotteet ja näiden määrät, joihin aiotaan soveltaa markkinoilta vetämistä, jotta voidaan tehdä järjestelyjä markkinoilta vedettyjen tuotteiden käyttämisestä asetuksen (ETY) N:o 1035/72 21 artiklassa mainittuihin tarkoituksiin,
olisi vahvistettava yhtenäinen vetäytymishinta, jota sovelletaan riippumatta siitä, milloin markkinoilta vedetty tuote tosiasiallisesti siirtyy uuteen käyttöönsä, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset
ON ANTANUT TÄMÄN ASETUKSEN:
1 artikla
Ennalta ehkäisevään markkinoilta vetämiseen voidaan antaa lupa ainoastaan, jos tuotannon arvioidaan olevan vähintään 5 prosenttia suurempi kuin perustuotanto, jonka suuruus on
P 6 200 000 tonnia omenien osalta,
ja
P 2 250 000 tonnia päärynöiden osalta.
2 artikla
Ennalta ehkäisevään markkinoilta vetämiseen voidaan antaa lupa ainoastaan, jos asetuksen (ETY) N:o 1035/72 17 artiklan 1 kohdan ensimmäisen alakohdan mukaisesti tiedoksi annetut hinnat ovat kahdeksan peräkkäisen markkinapäivän ajan samoilla edustavilla markkinoilla ostohinnan ja 80 prosenttia perushinnasta olevan hinnan välillä.
3 artikla
1. Omenia saa vetää markkinoilta ennalta ehkäisevästi enintään 30 prosenttia arvioidusta ylijäämästä, jos ylijäämä on enintään 620 000 tonnia, enintään 40 prosenttia arvioidusta ylijäämästä, jos ylijäämä on 620 000 tonnin ja 1 000 000 tonnin välillä ja 50 prosenttia, jos ylijäämä on suurempi kuin 1 000 000 tonnia; arvioidulla ylijäämällä tarkoitetaan arvioidun tuotannon ja 6 200 000 tonnin perustuotannon välistä eroa.
Päärynöitä saa vetää markkinoilta ennalta ehkäisevästi enintään 30 prosenttia arvioidusta ylijäämästä, jos ylijäämä on enintään 225 000 tonnia, enintään 40 prosenttia arvioidusta ylijäämästä, jos ylijäämä on 225 000 ja 400 000 tonnin välillä ja 50 prosenttia, jos arvioitu ylijäämä on suurempi kuin 400 000 tonnia; arvioidulla ylijäämällä tarkoitetaan arvioidun tuotannon ja 2 250 000 tonnin perustuotannon välistä eroa.
2. Jos arvioitu ylijäämä on 5 ja 10 prosentin välillä 1 artiklassa tarkoitetusta perustuotannosta, ennalta ehkäisevään markkinoilta vetämiseen saa ryhtyä ainoastaan niiden hedelmien osalta, joiden koko on enintään 10 mm suurempi kuin markkinoille saattamisen hyväksytty vähimmäiskoko.
Jos arvioitu ylijäämä on 10 prosenttia tai enemmän 1 artiklassa tarkoitetusta perustuotannosta, ennalta ehkäisevään markkinoilta vetämiseen saa ryhtyä kaikkien markkinoille saattamiseen hyväksyttyjen hedelmäkokojen osalta.
3. Ennalta ehkäisevää markkinoilta vetämistä koskevat enimmäismäärät kussakin jäsenvaltioissa on määritettävä asetuksen (ETY) N:o 1035/72 33 artiklassa säädettyä menettelyä noudattaen.
4 artikla
Ennalta ehkäisevät markkinoilta vetämiset saavat koskea ainoastaan II luokan tuotteita ja
P omenien osalta lajikkeita Golden Delicious, Imperatore ja amerikkalaisia punaisia lajikkeita;
P päärynöiden osalta lajikkeita Passe Crassane, Conference, Doyenné du Comice, Emperor Alexander ja Alexander Lucas.
Luettelo amerikkalaisista punaisista omenista laaditaan tarvittaessa asetuksen (ETY) N:o 1035/72 33 artiklassa säädettyä menettelyä noudattaen.
5 artikla
Kun jäsenvaltio antaa tuottajajärjestöille luvan ennalta ehkäisevään markkinoilta vetämiseen, niiden järjestöjen, jotka aikovat ryhtyä tällaisiin vetämisiin, on ilmoitettava tästä kyseiselle jäsenvaltiolle 15 päivään marraskuuta mennessä, ja ilmoituksesta on käytävä ilmi markkinoilta vedettävät määrät tarvittaessa lajikkeittain sekä kaudet, joiden aikana markkinoilta vetäminen tapahtuu. Kausien on oltava sellaiset, että markkinoilta vedetty tuote voidaan saattaa yhteen tai useampaan asetuksen (ETY) N:o 1035/72 21 artiklan 1 kohdassa tarkoitettuun käyttöön.
Asianomainen jäsenvaltio voi muuttaa edellä tarkoitettuja kausia. Ennalta ehkäisevän markkinoilta vetämisen kohteena olevalle tuotteelle on oltava osoitettu vaihtoehtoinen käyttö 31 päivään joulukuuta mennessä.
6 artikla
Kun kokonaismäärä, jonka tuottajajärjestö aikoo jäsenvaltiossa vetää markkinoilta, on suurempi kuin kyseiselle jäsenvaltiolle määrätty kiintiö, sen on vähennettävä markkinoilta vedettävää määrää kultakin asianosaiselta järjestöltä kiintiön mukaisesti.
7 artikla
Ennaltaehkäisevästi markkinoilta vedetyn tuotteen vetäytymishinta on laskettava vertaamalla sitä lokakuun, marraskuun ja joulukuun keskihintoihin, sellaisina kuin ne johtuvat asetuksen (ETY) N:o 1035/72 18 artiklan soveltamisesta.
8 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1979.